**7. RAZRED (sreda, 18. 3. 2020)**

**Rešitve naloge: SDZ (4. del), str. 9, 10**





**NAČRTOVANJE TRIKOTNIKOV (2. skladnostni izrek)**

Zapišite v zvezek:

**2. SKLADNOSTNI izrek (trikotnika sta skladna, če se ujemata v dveh stranicah in kotu, ki ga ti dve stranici oklepata –sks)**

V zvezek narišite trikotnik z danimi podatki (kar je krepko, je zapisano v zvezku):

**Trikotnik ABC**

$$b=4 cm$$

$$c=5 cm$$

$$α=70°$$

Najprej narišite skico in na njej označite znane podatke, narišite sliko in zapišite potek načrtovanja.

**skica: slika: potek načrtovanja:**



**-** $c=\left|AB\right|=5 cm$

**-** $α=70°$

**-** $k(A,b=4 cm)$

**-** $k∩α=\left\{C\right\}$

**-**$ ∆ ABC$



Postopek načrtovanja:

Najprej narišemo stranico $c$ in označijo oglišči $A$ in $B$.

V oglišču $A$ narišemo kot $α=70°$ s kotomerom.

Oglišče C je od oglišča A oddaljeno za dolžino stranice b in leži na poltraku, ki ga določa kot $α$, zato narišemo lok s središčem v oglišču $A$ in polmerom $b=4 cm$.

Presečišče loka in kraka kota $α$ je oglišče $C$.

Povežemo oglišči B in C.

Rešite 2. nalogo v SDZ (4. del), str. 11, 12. Pri vsakem primeru zapišite tudi potek načrtovanja.

Pozorni bodite pri načrtovanju nalog, pri katerih ne poznamo stranice c. V takšnih primerih stranico, ki jo poznamo, narišemo tako, kot leži na skici.